NÁRODNÁ RADA SLOVENSKEJ REPUBLIKY
IX.  volebné obdobie

Číslo: KNR-VOB-4687/2026-7
                                                                        1226a
S p o l o č n á    s p r á v a

výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1226)  - druhé čítanie
_________________________________________________________________________

	Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky.

Národná rada Slovenskej republiky uznesením č. 1441 z 21. apríla 2026 pridelila vládny návrh zákona,  ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1226) - druhé čítanie na prerokovanie týmto výborom:

            Ústavnoprávnemu výboru Národnej rady Slovenskej republiky
            Výboru Národnej rady Slovenskej republiky pre verejnú správu a regionálny rozvoj 
            Výboru Národnej rady Slovenskej republiky pre ľudské práva a národnostné menšiny a
 	Výboru Národnej rady Slovenskej republiky pre obranu a bezpečnosť ako 
            gestorskému.
 
	Výbory prerokovali predmetný návrh zákona v stanovenej lehote. 
II.

	Poslanci Národnej rady Slovenskej republiky, ktorí nie sú členmi výborov, ktorým bol  návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).
III.
	Výbory Národnej rady Slovenskej republiky, ktorým bol  návrh zákona pridelený, zaujali nasledovné stanoviská:
              
Ústavnoprávny výbor Národnej rady Slovenskej republiky  uznesením č. 459 z 21. mája 2026 odporučil Národnej rade Slovenskej republiky  návrh zákona schváliť s pozmeňujúcimi a doplňujúcimi návrhmi.
Výbor Národnej rady Slovenskej republiky pre verejnú správu a regionálny rozvoj uznesením č. 162 z 26. mája 2026 odporučil Národnej rade Slovenskej republiky  návrh zákona  schváliť s pozmeňujúcimi a doplňujúcimi návrhmi.
Výbor Národnej rady Slovenskej republiky pre ľudské práva a národnostné menšiny uznesením č. 83 z 25. mája 2026 odporučil Národnej rade Slovenskej republiky  návrh zákona  schváliť s pozmeňujúcimi a doplňujúcimi návrhmi.
	 Výbor Národnej rady Slovenskej republiky pre obranu a bezpečnosť uznesením č. 171 z 25. mája 2026 odporučil Národnej rade Slovenskej republiky  návrh zákona  schváliť s pozmeňujúcimi a doplňujúcimi návrhmi.

		
Z uznesení výborov Národnej rady Slovenskej republiky vyplývajú tieto pozmeňujúce a doplňujúce návrhy:


1. V čl. I, bode 1 [§ 2 ods. 1 písm. a)] sa nad slovo „stráž,“ umiestňuje odkaz 3a.

Poznámka pod čiarou k odkazu 3a znie:
„3a) Čl. 1 nariadenia Európskeho parlamentu a Rady (EÚ) 2019/1896 z 13. novembra 2019 o európskej pohraničnej a pobrežnej stráži a zrušení nariadení (EÚ) č. 1052/2013 a (EÚ) 2016/1624 (Ú. v. EÚ L 295, 14. 11. 2019) v platnom znení.“.

Ustanovenie o Európskej agentúre pre pohraničnú a pobrežnú stráž sa spresňuje odkazom na príslušné európske nariadenie.
        Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť


2. V čl. I, bode 15 (§ 17 ods. 13) druhá veta znie: „Rozhodnutie o zrušení národného víza s uvedením dôvodov jeho zrušenia sa vydáva na formulári uvedenom v prílohe č. 5.“.

Ide o formulačné zjednotenie znenia druhej vety s prvou vetou v jednom ustanovení. 
        Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť


3.    V čl. I, bode 20 (§ 32 ods. 4) sa slová „odseku 5 písm. j)“ nahrádzajú slovami „odseku 5 písm. i)“.
Legislatívno - technická úprava; spresnenie znenia ustanovenia. Medzinárodná zmluva, na ktorú ustanovenie odkazuje je uvedená v § 32 ods. 5 písm. i). 
Výbor Národnej rady Slovenskej republiky pre verejnú správu a regionálny rozvoj
Ústavnoprávny výbor Národnej rady Slovenskej republiky
Výbor Národnej rady Slovenskej republiky pre ľudské práva a národnostné menšiny
Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť

4. V čl. I bod 25 znie: 
„25. V § 33 ods. 6 písm. j) sa slová „nedosiahla zisk po zdanení“ nahrádzajú slovami „nezaplatila daň za predchádzajúce zdaňovacie obdobie“ a slová „ods. 7“ sa nahrádzajú slovami „ods. 6“.“.

Ide o zosúladenie terminológie s navrhovaným znením § 34 ods. 6.
Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť


5.  V čl. I, bode 36 (§ 34 ods. 5 a 6) sa v § 34 ods. 5 nad slovom „predpisu“ odkaz 63d nahrádza odkazom 63b a v § 34 ods. 6 sa nad slovom „predpisu“ odkaz 63e nahrádza odkazom 63c. 

V nadväznosti na túto úpravu sa upraví úvodná veta k poznámkam pod čiarou a označenie poznámok pod čiarou.
Legislatívno - technická úprava; chronologické preznačenie odkazov a poznámok pod čiarou.
Výbor Národnej rady Slovenskej republiky pre verejnú správu a regionálny rozvoj
Ústavnoprávny výbor Národnej rady Slovenskej republiky
Výbor Národnej rady Slovenskej republiky pre ľudské práva a národnostné menšiny
Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť

6. V čl. I, bode 48 [(§ 52 ods. 6 písm. d)] sa slová „ods.6“ nahrádzajú slovami „ods. 7“.
Legislatívno - technická úprava; chronologické preznačenie odseku v nadväznosti na zákon č. 69/2026 Z. z. o medzinárodnej ochrane a o zmene a doplnení niektorých zákonov, ktorý v čl. XVII (bod 5) vkladá v § 52 nový odsek 4.

Výbor Národnej rady Slovenskej republiky pre verejnú správu a regionálny rozvoj
Ústavnoprávny výbor Národnej rady Slovenskej republiky
Výbor Národnej rady Slovenskej republiky pre ľudské práva a národnostné menšiny
Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť
  
7.  V čl. I, bode 49 (§ 52) sa slová „odsekom 7“ nahrádzajú slovami „odsekom 8“ a slová „odseku 6“ sa nahrádzajú slovami „odseku 7“.
V súvislosti s navrhovanou úpravou sa odsek 7 označuje ako odsek 8.

Legislatívno - technická úprava; chronologické preznačenie odseku v nadväznosti na zákon č. 69/2026 Z. z. o medzinárodnej ochrane a o zmene a doplnení niektorých zákonov, ktorý v čl. XVII (bod 5) vkladá v § 52 nový odsek 4.

Výbor Národnej rady Slovenskej republiky pre verejnú správu a regionálny rozvoj
Ústavnoprávny výbor Národnej rady Slovenskej republiky
Výbor Národnej rady Slovenskej republiky pre ľudské práva a národnostné menšiny
Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť

8. V čl. I, bode 52 [(§ 53 ods. 3 písm. d)] sa slová „ods. 6“ nahrádzajú slovami „ods. 7“. 
Legislatívno - technická úprava; chronologické preznačenie vnútorného odkazu v nadväznosti na zákon č. 69/2026 Z. z. o medzinárodnej ochrane a o zmene a doplnení niektorých zákonov, ktorý v čl. XVII (bod 5) vkladá v § 52 nový odsek 4.

Výbor Národnej rady Slovenskej republiky pre verejnú správu a regionálny rozvoj
Ústavnoprávny výbor Národnej rady Slovenskej republiky
Výbor Národnej rady Slovenskej republiky pre ľudské práva a národnostné menšiny
Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť


9. V čl. I, bode 60 (§ 73a ods. 4 a 6) sa za slovo „vnútra“ vkladajú slová „na svojom webovom sídle“. 
Spresňuje sa, kde ministerstvo vnútra zverejní informácie pre cudzincov týkajúce sa zvolenia, odblokovania alebo zmeny bezpečnostného osobného kódu.
Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť

10. V čl. I, bode 61 (§ 73a ods. 8) sa za slovo „vnútra“ vkladajú slová „na svojom webovom sídle“ a v odseku 9 sa na konci pripájajú tieto slová: „na svojom webovom sídle“.

Spresňuje sa, kde ministerstvo vnútra zverejní informácie pre cudzincov týkajúce sa zvolenia, odblokovania alebo zmeny bezpečnostného osobného kódu.
Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť

11. V čl. I sa za bod 61 vkladá nový bod 62, ktorý znie:
„62. Za § 73a sa vkladá § 73b, ktorý vrátane nadpisu znie:
„§ 73b
Digitálny doklad o pobyte

(1) Cudzinec si môže vytvoriť digitálny rovnopis svojho dokladu o pobyte (ďalej len „digitálny doklad o pobyte”) prostredníctvom mobilnej aplikácie v správe ministerstva vnútra.

(2) Údaje uvedené v digitálnom doklade o pobyte možno overiť len prostredníctvom overovacej mobilnej aplikácie v správe ministerstva vnútra alebo inej informačnej technológie overovania schválenej ministerstvom vnútra.

(3) Predloženie digitálneho dokladu o pobyte osobe, ktorá má k dispozícii overovaciu mobilnú aplikáciu alebo inú informačnú technológiu overovania podľa odseku 2 a sú u nej splnené technické podmienky ich používania, má rovnaké účinky ako predloženie dokladu o pobyte. Digitálny doklad o pobyte nemožno predložiť na účely hraničnej kontroly a na účely konania podľa tohto zákona.

(4) Údaje uvedené v digitálnom doklade o pobyte môže overovať len ten, komu z tohto zákona alebo osobitného predpisu vyplýva povinnosť alebo oprávnenie vyžadovať predloženie dokladu o pobyte alebo zisťovať či overovať skutočnosti uvedené v doklade o pobyte alebo skutočnosti z neho vyplývajúce.“.“.

Nasledujúce body sa primerane prečíslujú.

Tento bod nadobúda účinnosť 1. októbra 2026, čo sa premietne do článku o účinnosti.
Navrhuje sa zaviesť možnosť vytvorenia digitálneho rovnopisu dokladu o pobyte cudzinca prostredníctvom mobilnej aplikácie v správe Ministerstva vnútra SR rovnako ako pri digitálnom občianskom preukaze. Návrh nadväzuje na koncepciu eDokladov/digitalnych dokladov. Zároveň sa navrhuje výnimka z možnosti jeho použitia v prípadoch hraničnej kontroly a konania podľa zákona o pobyte cudzincov, kedy je predloženie fyzickej podoby dokladu o pobyte nevyhnutné z dôvodu preverenia, či fyzicky vydaný doklad o pobyte cudzinec má k dispozícii a najmä, či nebol stratený, odcudzený, poškodený alebo zneužitý (napr. predaný alebo sfalšovaný). 
Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť

12. V čl. I sa za bod 64 vkladá nový bod 65, ktorý znie: 
„65. V § 83 ods. 12 sa za slovo „ak“ vkladajú slová „policajný útvar v rozhodnutí o administratívnom vyhostení neurčil lehotu na vycestovanie z dôvodu podľa odseku 2 alebo“.“.

Nasledujúce body sa primerane prečíslujú.

Tento bod nadobúda účinnosť 15. júla 2026, čo sa premietne do článku o účinnosti.
Rozširujú sa dôvody, kedy rozhodnutie o administratívnom vyhostení nadobudne vykonateľnosť skôr ako uplynutím lehoty 30 dní od jeho doručenia. Pôjde o prípady, ak štátny príslušník tretej krajiny bude predstavovať bezpečnostné riziko alebo bude možné predpokladať, že ujde alebo bude iným spôsobom mariť alebo sťažovať výkon administratívneho vyhostenia. V týchto individuálnych prípadoch nadobudne rozhodnutie o administratívnom vyhostení vykonateľnosť jeho doručením. 
Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť

13. V čl. I, bode 83 [§ 131o ods. 1 písm. a)] sa slová  „azylu alebo o poskytnutie doplnkovej“ nahrádzajú slovom „medzinárodnej“ a v § 131o ods. 1 písm. b) sa vypúšťa slovo „poskytol“.

Poznámka pod čiarou k odkazu 107 znie: 
„107) § 64 ods. 1 písm. a) zákona č. 69/2026 Z. z. o medzinárodnej ochrane a o zmene a doplnení niektorých zákonov.“.
Ide o zosúladenie terminológie s novým zákonom č. 69/2026 Z. z. o medzinárodnej ochrane a o zmene a doplnení niektorých zákonov, ktorým sa zrušil zákon č. 480/2002 Z. z. o azyle a o zmene a doplnení niektorých zákonov v znení neskorších predpisov.

Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť


14. V čl. I, bode 84, prílohe č. 2, sa slová „devätnásty bod“ nahrádza slovami „dvadsiaty bod“ a slová „osemnásty bod“ sa nahrádzajú slovami „devätnásty bod“.

Legislatívno - technická úprava; zohľadnenie zákona č. 69/2026 Z. z. o medzinárodnej ochrane a o zmene a doplnení niektorých zákonov (čl. XVII bod 31), ktorý doplnil bod 20 prílohy o smernicu Európskeho parlamentu a Rady (EÚ) 2024/1346.

Výbor Národnej rady Slovenskej republiky pre verejnú správu a regionálny rozvoj
Ústavnoprávny výbor Národnej rady Slovenskej republiky
Výbor Národnej rady Slovenskej republiky pre ľudské práva a národnostné menšiny
Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť

15. V čl. I, bode 85, prílohe č. 2, sa slová „devätnástym bodom“ nahrádzajú slovami „dvadsiatym bodom“.
Legislatívno - technická úprava; zohľadnenie zákona č. 69/2026 Z. z. o medzinárodnej ochrane a o zmene a doplnení niektorých zákonov (čl. XVII bod 31), ktorý doplnil bod 20 prílohy o smernicu Európskeho parlamentu a Rady (EÚ) 2024/1346.

Výbor Národnej rady Slovenskej republiky pre verejnú správu a regionálny rozvoj
Ústavnoprávny výbor Národnej rady Slovenskej republiky
Výbor Národnej rady Slovenskej republiky pre ľudské práva a národnostné menšiny
Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť





16. V čl. I, bode 86, prílohe č. 5 sa slová „odseku 2“ nahrádzajú slovami „§17 ods. 2“.
Legislatívno - technická úprava; spresnenie znenia  prílohy č. 5. uvedením príslušného paragrafu.
Výbor Národnej rady Slovenskej republiky pre verejnú správu a regionálny rozvoj
Ústavnoprávny výbor Národnej rady Slovenskej republiky
Výbor Národnej rady Slovenskej republiky pre ľudské práva a národnostné menšiny
Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť

17. V čl. I, bode 86, prílohe č. 5 sa slová „ods. 12“ (6x) nahrádzajú slovami „ods. 10“ (6x).

Legislatívno - technická úprava; spresnenie znenia  prílohy č. 5, keďže dôvody na zrušenie národného víza sú uvedené v § 17 ods. 10.
Výbor Národnej rady Slovenskej republiky pre verejnú správu a regionálny rozvoj
Ústavnoprávny výbor Národnej rady Slovenskej republiky
Výbor Národnej rady Slovenskej republiky pre ľudské práva a národnostné menšiny
Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť

18. Článok IV sa vypúšťa. 

     Nasledujúce články sa primerane preznačia.   

Zákon č. 480/2002 Z. z. o azyle a o zmene a doplnení niektorých zákonov v znení neskorších predpisov sa navrhuje vypustiť z dôvodu, že uvedený zákon sa s účinnosťou 12. júna 2026 zrušuje v čl. I (§ 91, prvom bode) zákona č. 69/2026 Z. z. o medzinárodnej ochrane a o zmene a doplnení niektorých zákonov.

Výbor Národnej rady Slovenskej republiky pre verejnú správu a regionálny rozvoj
Ústavnoprávny výbor Národnej rady Slovenskej republiky
Výbor Národnej rady Slovenskej republiky pre ľudské práva a národnostné menšiny
Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť





IV.
Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1226) vyjadrených v ich uzneseniach uvedených pod bodom III. tejto správy a v stanoviskách poslancov  vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča
hlasovať o bodoch zo spoločnej správy takto: o bodoch č. 1 až 18 hlasovať spoločne a tieto schváliť.
	
	Zároveň odporúča Národnej rade Slovenskej republiky predmetný návrh zákona  schváliť v znení schválených pozmeňujúcich a doplňujúcich návrhov uvedených v tejto správe. 

	Gestorský výbor určil spoločného spravodajcu výborov Michala Barteka vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Zároveň určil poslancov Petra Kalivodu, Dávida Demečka, Richarda Glücka, Tibora Gašpara, Mariána Saloňa a Ivana Ševčíka za náhradníkov spoločného spravodajcu.
  Spoločná správa výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1226) v druhom čítaní  bola schválená uznesením Výboru Národnej rady Slovenskej republiky pre  obranu a bezpečnosť  č. 174 na svojej 82. schôdzi.	


V Bratislave 26. mája 2026                                          

                                                                           Richard GLÜCK, v.r.
                                                                  predseda výboru 
